
22 ספטמבר 2004
פגישת מתנדבי טייסת 10 באזור הדרום

אתמול, 21.9.04, בשעות הערב, נערכה פגישה של מתנדבי טייסת 10 באזור הדרום במנחת תימן.

בפגישה השתתפו שלשה ממתנדבי הטייסת ובראשם מנהל האזור טומי בן ארי, יחד עם 9 טייסים מהאזור שהוזמנו לפגישה, חלקם חברי אגודת התעופה. 

מטעם הנהלת הטייסת השתתפו אשר נחמיאס מנהל הטייסת וחנוך אפלמן קצין הדרכה של הטייסת.

המשתתפים שמעו מפי חנוך, טומי ואשר על פעילויות הטייסת עם דגש על פעולות ההתנדבות בקרב הנוער.

הפגישה נמשכה כשעתים (כולל ארוחת ערב טעימה) ובסיומה הביעו את רצונם להצטרף לטייסת 10 ולקחת חלק בפעולות ההדרכה 7 מהאורחים, והשאר ישקלו בחיוב את הצטרפותם. אלה מבין המצטרפים שאינם חברי האגודה יצטרפו לאגודה בד בבד עם הצטרפותם לטייסת.

כמה מהמצטרפים יפעלו כבר בקרוב יחד עם מנהל האזור טומי לפתיחת חוגי תעופה לנוער בשדרות, דימונה וערד, בעיקר לנוער פריפריה.

קדמה להתכנסות במנחת תימן פגישה עם מנהל  "בית רשת" באשדוד עמיחי פרץ וחבר הטייסת (מתנדב חדש) קובי אבגי בהשתתפות אשר וחנוך. "בית רשת" מטפל בנוער במצוקה קשה ופנייתו לטייסת 10 להקמת חוג לתעופה לנערים אלה נענתה ע"י הטייסת.

הוחלט להקים חוג זה בהדרכת המתנדב קובי אבגי, במתכונת הקיימת של חוגים אלה לנוער מסוג זה.

ואחרון אחרון חביב – היום הצטרף לטייסת 10 ולאגודת התעופה טייס חיל האוויר סא"ל (מיל.) עומר מעוז. עומר עוסק מזה זמן ביוזמה עצמאית של הדרכת נוער שוליים בנושאי תעופה, ומעביר מעתה את פעילותו זו למסגרת טייסת 10.

הצטרפות החברים החדשים  מהווה תוספת איכותית ביותר לטייסת 10.

חברי אגודת התעופה שאינם מתנדבים בטייסת 10 מוזמנים להצטרף לחוויה!

בהצלחה למתנדבים החדשים

אשר נחמיאס

מנהל טייסת 10

